CELEX: 62015CN0533
Language: lv
Date: 2015-10-13 00:00:00
Title: Lieta C-533/15: Lūgums sniegt prejudiciālu nolēmumu, ko 2015. gada 13. oktobrī iesniedza Bundesgerichtshof (Vācija) – Feliks Frisman/Finnair Oyj

8.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 48/8
            
         Lūgums sniegt prejudiciālu nolēmumu, ko 2015. gada 13. oktobrī iesniedza Bundesgerichtshof (Vācija) – Feliks Frisman/Finnair Oyj
   
   (Lieta C-533/15)
   (2016/C 048/14)
   Tiesvedības valoda – vācu
   
      Iesniedzējtiesa
   
   
      Bundesgerichtshof
   
   
      Pamatlietas puses
   
   
      Prasītājs: Feliks Frisman
   
   
      Atbildētājs: Finnair Oyj
   
   
      Prejudiciālie jautājumi
   
   
               1)
            
            
               Vai Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (1) 5. panta 1. punkta a) apakšpunkts ir jāinterpretē tādējādi, ka jēdziens “lietas, kas attiecas uz līgumiem” ietver arī prasību maksāt kompensāciju atbilstoši Eiropas Parlamenta un Padomes 2004. gada 11. februāra Regulas (EK) Nr. 261/2004, ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91, 7. pantam, kas tiek izvirzīta pret apkalpojošo gaisa pārvadātāju, kas nav attiecīgā pasažiera līgumpartneris?
            
         
               2)
            
            
               Ciktāl ir piemērojams Regulas (EK) Nr. 44/2001 5. panta 1. punkts:
               Vai personu pārvadāšanas gadījumā maršrutā, kas sastāv no vairākiem lidojumiem bez vērā ņemamas uzturēšanās pārsēšanās lidostā, pirmās maršruta daļas izlidošanas vieta ir jāuzskata par izpildes vietu atbilstoši Regulas (EK) Nr. 44/2001 5. panta 1. punkta b) apakšpunktam arī tad, ja lidojumu veic dažādi gaisa pārvadātāji un prasība ir vērsta pret citu maršruta daļu, kurā ir noticis ievērojams nokavējums, apkalpojošo gaisa pārvadātāju?
            
         
      (1)  OV L 12, 1. lpp.